Diari Oficial de la Generalitat Valenciana


Sumari del DOGV 3781, del 28-06-2000 (2000/5067)

Notificació de la resolució del recurs ordinari número R-8/2000.
----------------------------------------------------------------

### Dades del document

Número de DOGV
:   3781

Data del DOGV
:   28-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/5067


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari número R-8/2000. [2000/Q5067]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Rafael Ribera Lizandra, avinguda d'Almaig, 24, 9a (46674 Ontinyent), la resolució del recurs ordinari amb el número de referència interna R-8/2000.
  
Examinat el recurs d'alçada presentat pel senyor Rafael Ribera Lizandra, contra la resolució del servei territorial de València, en la sol·licitud de concessió de subvenció per adquisició d'un habitatge de protecció oficial SP-4595/1996 (número d'expedient 52-3L-982-16/184).
  
Antecedents de fet
  
1. El senyor Rafael Ribera Lizandra, adquirent d'un habitatge de protecció oficial de règim especial per mitjà de contracte de compravenda de data 25 de setembre de 1996, presentà en el Servei Territorial d'Arquitectura i Habitatge de València, el dia 27 de setembre de 1996, sol·licitud de visat de contracte i d'ajudes econòmiques directes per a l'adquisició de l'esmentat habitatge de protecció oficial.
  
2. A la vista de l'expedient, el cap del servei territorial, en data 13 de desembre de 1996, dicta resolució de subsidiació, en virtut de la qual concedeix a la part sol·licitant un tipus d'interés inicial del 5%.
  
3. En data 12 de febrer de 1999, l'interessat formalitza sol·licitud de concessió de subvencions del Ministeri de Foment.
  
4. A la vista de la documentació aportada a l'expedient, i en virtut del que estableix l'article 11.2 del Decret 113/1996, de 5 de juny, del Govern Valencià, el cap del servei territorial, en data 20 d'octubre de 1999, dicta resolució denegatòria de la concessió de subvencions del Ministeri de Foment, en quedar acreditat que el nivell d'ingressos procedents de rendiments nets del treball i/o d'activitats empresarials i professionals de la part sol·licitant és inferior al 10% del preu de l'habitatge, més el garatge vinculat en aquest cas.
  
5. Contra l'esmentada resolució interposa recurs d'alçada dins del termini i en la forma escaient el senyor Rafael Ribera Lizandra, amb els documents i al·legacions que consten en aquest, i que es donen per reproduïdes per tal de ser breus.
  
Fonaments de dret
  
1. Aquesta direcció general és competent per a la resolució d'aquest recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 225/1999, de 15 de desembre, del Govern Valencià (DOGV número 3.648, de 20 de desembre).
  
2. El que disposen els articles 107, 110, 114 i 115, de la Llei 30/1992, de 26 de novembre, de RJAP i PAC, quant a l'admissió i tramitació del recurs d'alçada.
  
3. Segons el que estableix l'article 11.2, segon paràgraf, del Decret 113/1996, de 5 de juny, del Govern Valencià, s'entendrà que existeix desproporció d'ingressos quan el nivell d'ingressos procedents de rendiments nets de treball o d'activitats empresarials i professionals siguen inferiors al 10% del preu de l'habitatge i del garatge vinculat.
  
4. Segons disposa l'article 7.2.b de l'Ordre d'1 d'agost de 1996, del conseller d'Obres Públiques, Urbanisme i Transports, quan es done alguna de les situacions d'ingressos desproporcionats en relació amb el preu de l'habitatge o d'inexactitud en les dades aportades pels sol·licitants, la justificació dels ingressos podrà efectuar-se per mitjà de l'acreditació dels ingressos corresponents al període impositiu següent.
  
5. És cert que les al·legacions presentades en el tràmit d'audiència han sigut tingudes en compte pel servei territorial; el fet que la resolució de subvencions siga denegatòria resulta que les esmentades al·legacions no desvirtuen la norma aplicable al cas.
  
En un altre ordre de coses, la resolució impugnada està motivada, ja que clara i expressament estableix quin és el motiu de la denegació: ingressos insuficients del sol·licitant (que aquest, per una altra part, reconeix en l'escrit) i, així mateix, s'estableix el fonament jurídic: article 11.2 del Decret 113/1996, de 5 de juny, del Govern Valencià (DOGV 14.06.1996), per la qual cosa de cap manera procedeix al·legar la falta de motivació.
  
En conclusió, en cap moment del procediment s'ha vulnerat la Llei 30/1992, de RJAP i PAC.
  
6. Respecte a les al·legacions relatives als objectius prioritaris del conveni marc entre la Comunitat Valenciana i el Ministeri de Foment en matèria d'habitatge, és cert que s'ha de donar especial atenció als jóvens i a aquells que accedeixen per primera vegada a un habitatge, però no és menys cert que els habitatges es dirigeixen a persones que amb el seu treball personal, per compte d'altri o per mitjà d'activitats empresarials o professionals, poden afrontar l'adquisició de l'habitatge per sí mateix (sempre que els seus ingressos no excedisquen del límit de 5.5 vegades el SMI ja que en aquest cas no necessiten les ajudes), i en aquest cas, el recurrent expressament al·lega que ha rebut ajuda dels familiars a causa de la mala situació econòmica.
  
La concessió d'ajudes econòmiques a persones que no complisquen el mencionat requisit d'ingressos mínims ens portaria inevitablement a un frau de la normativa d'habitatge, i, per si calia, deixaria sense possibilitat d'ajudes persones que sí que poden adquirir l'habitatge amb el seu treball personal.
  
7. Atés tot el que s'ha exposat anteriorment, i una vegada revisada la documentació que hi ha en l'expedient, es comprova que els rendiments nets de treball i/o d'activitats empresarials i professionals corresponents a l'exercici 1997 (83.052) són notablement inferiors al 10% del preu de l'habitatge i el garatge vinculat (869.883 PTA).
  
No obstant això, i en aplicació de l'article 7.2.b de l'esmentada Ordre d'1 d'agost de 1996, es computen els ingressos del període impositiu següent, és a dir, de l'exercici 1998, i es comprova per aquest òrgan que els ingressos procedents de rendiments nets del treball i/o d'activitats empresarials o professionals del recurrent (-919.080) no sols és que resulten inferiors al 10% del preu de l'habitatge i del garatge, sinó que són negatius, per la qual cosa resulta impossible que el recurrent puga afrontar per sí mateix l'adquisició d'un habitatge.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'altra legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Rafael Ribera Lizandra contra la Resolució del Servei Territorial d'Arquitectura i Habitatge de València, de data 20 d'octubre de 1999, que queda confirmada.
  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant el Jutjat Contenciós Administratiu de València, en el termini de dos mesos, comptadors des de l'endemà a la notificació d'aquesta, d'acord amb els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga exercitar qualsevol altre recurs que estime oportú.